****

**มาตรการให้ผู้มีส่วนได้ส่วนเสียมีส่วนร่วมในการป้องกันทุจริต**

**เทศบาลตำบลตลาด อำเภอเมืองนครราชสีมา จังหวัดนครราชสีมา**

การมีส่วนร่วมของประชาชน หมายถึง การกระจายโอกาสให้ประชาชนได้เข้ามามีส่วนร่วมทางการ เมืองการบริหารเกี่ยวกับการตัดสินใจในเรื่องต่างๆ รวมทั้งการจัดสรรทรัพยากรของชุมชนและของชาติที่จะ ส่งผลกระทบต่อชีวิตและความเป็นอยู่ของประชาชน การมีส่วนร่วมในการออกกฎหมาย ตลอดจนการมีส่วน ร่วมในการตรวจสอบการใช้อํานาจหน้าที่ของรัฐ

ทั้งนี้ เทศบาลตำบลตลาด ได้กําหนดวิธีการให้ผู้มีส่วนได้ส่วนเสียสามารถเข้ามามี ส่วนร่วมกับหน่วยงานท้องถิ่นได้ ดังนี้

- การลงสมัครเป็นผู้บริหารหรือสมาชิกสภาเทศบาล

- การใช้สิทธิเลือกตั้งผู้บริหารหรือสมาชิกสภาเทศบาล

- การเสนอให้มีการออกข้อบัญญัติท้องถิ่น

- การเสียภาษีอากร และค่าธรรมเนียมต่างๆ ที่ เทศบาล จัดเก็บเพื่อนํามาใช้ในการบริหารงาน ภายในหน่วยงาน

- การให้ข้อเสนอแนะแก่ผู้บริหารท้องถิ่นในการดําเนินงาน/โครงการต่างๆ

**การมีส่วนร่วมตรวจสอบการบริหารงานของ**เทศบาล

1) ติดตามตรวจสอบการบริหารงานของเทศบาล ว่าดําเนินงานด้วยความโปร่งใสยุติธรรมตรงตาม ความต้องการของประชาชนหรือไม่

2) ติดตามตรวจสอบการใช้จ่ายงบประมาณตามข้อบังคับงบประมาณรายจ่ายประจําปีของเทศบาล ว่าถูกต้อง โปร่งใส และเกิดประโยชน์หรือไม่

3) ขอทราบข้อมูลข่าวสารจากเทศบาล หากเห็นว่าทํางานไม่โปร่งใส

4) การเข้าร่วมประชาชาคมท้องถิ่นเพื่อแสดงความคิดเห็นประกอบการพิจารณาแผนงานโครงการหรือ กิจกรรมต่างๆ ที่มีผลกระทบต่อประชาชนในท้องถิ่น

5) ตรวจสอบแผนพัฒนาของเทศบาล ว่าตรงกับปัญหาความเดือดร้อนและความต้องการของ ประชาชนหรือไม่ 6) คัดค้านข้อบังคับ หรือ มติของเทศบาล ที่ทําให้ประชาชนชนเดือดร้อน

7) ถอดถอนผู้บริหารหรือสมาชิกสภาเทศบาล ที่มีพฤติกรรมไม่สุจริต

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*